CELEX: 62015TA0624
Language: ro
Date: 2019-06-18 00:00:00
Title: Cauza T-624/15, T-694/15 și T-704/15: Hotărârea Tribunalului din 18 iunie 2019 — European Food și alții/Comisia („Ajutoare de stat — Hotărâre pronunțată de un tribunal arbitral constituit sub auspiciile Centrului Internațional pentru Reglementarea Diferendelor relative la Investiții (ICSID) — Plata de despăgubiri acordate anumitor operatori economici — Decizie prin care ajutorul este declarat incompatibil cu piața internă și prin care se dispune recuperarea acestuia — Competența Comisiei”)

2.9.2019   
            
            
               RO
            
            
               Jurnalul Oficial al Uniunii Europene
            
            
               C 295/15
            
         
      Hotărârea Tribunalului din 18 iunie 2019 — European Food și alții/Comisia
      (Cauza T-624/15, T-694/15 și T-704/15) (1)
      
      („Ajutoare de stat - Hotărâre pronunțată de un tribunal arbitral constituit sub auspiciile Centrului Internațional pentru Reglementarea Diferendelor relative la Investiții (ICSID) - Plata de despăgubiri acordate anumitor operatori economici - Decizie prin care ajutorul este declarat incompatibil cu piața internă și prin care se dispune recuperarea acestuia - Competența Comisiei”)
      (2019/C 295/19)
      Limba de procedură: engleza
      
         Părțile
      
      
         Reclamante în cauza T-624/15: European Food SA (Drăgănești, România), Starmill SRL (Drăgănești), Multipack SRL (Drăgănești) și Scandic Distilleries SA (Oradea, România) (reprezentanți: K. Struckmann, G. Forwood și A. Kadri, avocați)
      
         Reclamant în cauza T-694/15: Ioan Micula, (Oradea, România), (reprezentanți: K. Struckmann, G. Forwood și A. Kadri, avocați)
      
         Reclamante în cauza T-704/15: Viorel Micula (Oradea), European Drinks SA (Ștei, România), Rieni Drinks SA (Rieni, România), Transilvania General Import-Export SRL (Oradea) și West Leasing International SRL (Păntășești, România) (reprezentanți: inițial J. Derenne și D. Vallindas, avocați, A. Dashwood, barrister și V. Korom, solicitor, ulterior J. Derenne, D. Vallindas și A. Dashwood)
      
         Pârâtă: Comisia Europeană(reprezentanți: P.-J. Loewenthal și T. Maxian Rusche, agenți)
      
         Interveniente în susținerea pârâtei: Regatul Spaniei (reprezentanți: S. Centeno Huerta și A. Rubio González, agenți) și Ungaria (reprezentanți: inițial M. Fehér, G. Koós și M. Bóra, ulterior M. Fehér și G. Koós agenți)
      
         Obiectul
      
      Trei cereri întemeiate pe articolul 263 TFUE și prin care se solicită anularea Deciziei (UE) 2015/1470 a Comisiei din 30 martie 2015 privind ajutorul de stat SA.38517 (2014/C) (ex 2014/NN) pus în aplicare de România — Hotărârea arbitrală în cauza Micula/România din 11 decembrie 2013 (JO 2015, L 232, p. 43).
      
         Dispozitivul
      
      
                  1)
               
               
                  
                     Conexează cauzele T-624/15, T-694/15 și T-704/15 în vederea pronunțării hotărârii.
                  
               
            
                  2)
               
               
                  
                     Anulează Decizia (UE) 2015/1470 a Comisiei din 30 martie 2015 privind ajutorul de stat SA.38517 (2014/C) (ex 2014/NN) pus în aplicare de România — Hotărârea arbitrală în cauza Micula/România din 11 decembrie 2013.
                  
               
            
                  3)
               
               
                  
                     Comisia Europeană suportă propriile cheltuieli de judecată, precum și pe cele efectuate de European Food SA, Starmill SRL, Multipack SRL, Scandic Distilleries SA, domnii Ioan și Viorel Micula, European Drinks SA, Rieni Drinks SA, Transilvania General Import-Export SRL și West Leasing International SRL.
                  
               
            
                  4)
               
               
                  
                     Regatul Spaniei și Ungaria suportă propriile cheltuieli de judecată.
                  
               
            
         (1)  JO C 16, 18.1.2016.